Tróšku wot wjesneho puća zdaleny steji we wulkej zahrodźe Hańže Šołćinej čo. 21 wulkotny, krasny drjewjany swjaty křiž. Wobšěrne Šołćic - Delenčkec - Hejdanec hospodarstwo kupi a přetwari swójba Šołćic 1951. Dołha chorhosć bě swójbu domapytała, a tak lubješe mać postajić na česć Najswjećišeje wutroby Jězusoweje swjaty křiž. 1962 poswjećichu křiž wot Dyrlicha. Městno wokoło křiža je chwalomne. Z małym płotom škitany je swjećeny blečk we wulkej zahrodźe. Tu kćěja kwětki, róže a lilije k nohomaj Křižowaneho. Rjane hrónčko čitamy na tafličce: "Štóž z Božej martru njetrada a swój dołh njerozpomina, tón lědy zbóžnosć dócpěje, to pomni hrěšny čłowječe." Do drjewa je rězbar zwěčnił: H. Š. (Hańža Šołćina) 1962.
žórło: Mikławš Kokla ze Sernjan, "Swjate křiže w serbskim kraju", wozjewjene w Katolskim Posole 1968
přełožk z němčiny: radyserb
Tutón swjaty křiž dyrbješe so přestajić, dokelž bě sej Młynkec swójba nowy dom na zahrodźe natwariła. Tak woni jón hnydom ponowichu a knjez farar Jakubaš jón w juniju 2004 poswjeći. Na tafličce je napisane: Twoje hórke ćerpjenje, daj nam zbóžne skónčenje. Deleka steji P.M. 2002 (Peter Müller). Młynkecy su zboka dwaj štomikaj sadźili.
szl_Latn szl_Latn ces_Latn hrv_Latn